
Η Νέα BMW X3.
SAV Υψηλών Ταχυτήτων.

Η νέα έκδοση του επιτυχημένου premium SAV (Sports Activity Vehicle) τροποποιείται σχεδιαστικά και προσφέρει βελτιωμένη ευελιξία και δυναμική συμπεριφορά, σε συνδυασμό με πιο σύγχρονα, ακόμα ισχυρότερα και, ταυτόχρονα, αποτελεσματικότερα συστήματα οδήγησης. Νέα σχεδίαση προβολέων και πίσω φαναριών, καθώς και μεγάλων διαστάσεων προφυλακτήρες βαμμένοι στο χρώμα του αυτοκινήτου υπογραμμίζουν την εντυπωσιακή, δυναμική εμφάνιση και τον premium χαρακτήρα του αυτοκινήτου. Περιβάλλον υψηλής ποιότητας στο εσωτερικό. Εκτενής ανασχεδίαση ταμπλό, τιμονιού, κεντρικής κονσόλας, καθισμάτων, ταπετσαρίας θυρών, αποθηκευτικών χώρων και επένδυσης οροφής. Μεγάλη ποικιλία χρωμάτων, υλικών ταπετσαριών και διακοσμητικών στοιχείων παρέχουν πλείστες ευκαιρίες εξατομίκευσης.

Ξεχωριστό στοιχείο: Έξυπνο σύστημα μόνιμης τετρακίνησης xDrive της BMW με μεταβλητή και ενεργή κατανομή ροπής μεταξύ εμπρός και πίσω άξονα: υπό κανονικές συνθήκες 40 : 60 και μεταβλητή από 50 : 50 μέχρι 0 : 100 για βέλτιστη οδηγική ευστάθεια, δυναμική συμπεριφορά και πρόσφυση. Σε ειδικές περιπτώσεις, μέχρι το 100% της ροπής του κινητήρα μπορεί να μεταφέρεται για λίγο στον εμπρός άξονα. Προσφέρεται και μία λειτουργία «ηλεκτρονικού μπλοκέ διαφορικού» με επιλεκτική πέδηση στον τροχό που σπινάρει.

Νέοι, κορυφαίοι κινητήρες: Εν σειρά εξακύλινδρος πετρελαιοκινητήρας (3.0-λίτρων, 210 kW/286 HP) με μεταβλητή γεωμετρία διπλού τούρμπο (twin turbo), αλουμινένιο στρόφαλο, ψεκασμό common rail με πιεζοηλεκτρικά μπεκ, φίλτρο σωματιδίων και οξειδωτικό καταλύτη. Βελτιστοποιημένου βάρους, εν σειρά εξακύλινδρος πετρελαιοκινητήρας (3.0-λίτρων, 160 kW/218 HP) με υπερσυμπιεστή VTG, αλουμινένιο στρόφαλο, ψεκασμό common rail με πιεζοηλεκτρικά μπεκ, φίλτρο σωματιδίων και οξειδωτικό καταλύτη.

Νέα γενιά, εν σειρά εξακύλινδρων βενζινοκινητήρων (3.0 και 2.5 λίτρων, 200 kW/272 HP και 160 kW/218 HP) με στροφαλοθάλαμο από συνθετικό μαγνήσιο-αλουμίνιο, VALVETRONIC, Bi-VANOS και ελεγχόμενη αντλία ψυκτικού.

Εκδόσεις κινητήρων:
BMW X3 3.0sd:
6 κύλινδροι, κυβισμός: 2,993 cm3, 
 
ισχύς: 210 kW/286 HP, μέγ. ροπή: 580 Nm,
 
επιτάχυνση (0–100 km/h): 6.6 δευτερόλεπτα,
 
τελική ταχύτητα: 240 km/h, 
 
μέση κατανάλωση (κύκλος Ε.Ε.): 8.7 λίτρα/100 χ.λ.μ.
BMW X3 3.0d:
6 κύλινδροι, κυβισμός: 2,993 cm3, 
 
ισχύς: 160 kW/218 HP, μέγ. ροπή: 500 Nm, 
 
επιτάχυνση (0–100 km/h): 7.4 δευτερόλεπτα,
 
τελική ταχύτητα: 220 km/h, 
 
μέση κατανάλωση (κύκλος Ε.Ε.): 7.9 λίτρα /100 χ.λ.μ.
BMW X3 2.0d:
4 κύλινδροι, κυβισμός: 1,995 cm3, 
 
ισχύς: 110 kW/150 HP, μέγ. ροπή: 330 Nm, 
 
επιτάχυνση (0–100 km/h): 10.2 δευτερόλεπτα, 
 
τελική ταχύτητα: 198 km/h,

μέση κατανάλωση (κύκλος Ε.Ε.): 7.2 λίτρα/100 χ.λ.μ. 
BMW X3 3.0si:
6 κύλινδροι, κυβισμός: 2,996 cm3, 
 
ισχύς: 200 kW/272 HP, μέγ. ροπή: 315 Nm,
 
επιτάχυνση (0–100 km/h): 7.2 δευτερόλεπτα,
 
τελική ταχύτητα: 232 km/h, 
 
μέση κατανάλωση (κύκλος Ε.Ε.): 10.1 λίτρα/100 χ.λ.μ.
BMW X3 2.5si:
6 κύλινδροι, κυβισμός: 2,497 cm3, 
 
ισχύς: 160 kW/218 HP, μέγ. ροπή: 250 Nm,
 
επιτάχυνση (0–100 km/h): 8.5 δευτερόλεπτα,
 
τελική ταχύτητα: 220 km/h, 
 
μέση κατανάλωση (κύκλος Ε.Ε.): 9.9 λίτρα/100 χ.λ.μ.
BMW X3 2.0i:  
4 κύλινδροι, κυβισμός: 1,995 cm3, 
 
ισχύς: 110 kW/150 HP, μέγ. ροπή: 200 Nm,
 
επιτάχυνση (0–100 km/h): 11.5 δευτερόλεπτα,
 
τελική ταχύτητα: 198 km/h, 
 
μέση κατανάλωση (κύκλος Ε.Ε.): 9.3 λίτρα/100 χ.λ.μ.

Νέο εξατάχυτο αυτόματο κιβώτιο με υποδειγματικά  δυναμικές αλλαγές σχέσεων και σημαντικά βελτιωμένη απόδοση. Έλεγχος Δυναμικής Ευστάθειας DSC (Dynamic Stability Control) με πρόσθετες λειτουργίες περιλαμβάνει τώρα ABS, ASC, DBC, CBC, DTC, αυξημένη ετοιμότητα πέδησης, αντιστάθμιση κόπωσης και λειτουργία στεγνώματος φρένων, Hill Descent Control (HDC), ευστάθεια τρέιλερ. 

Νέα παράλληλη δικτύωση του συστήματος μόνιμης, ‘έξυπνης’ τετρακίνησης XDrive της BMW με το DSC και τον εγκέφαλο κινητήρα, μέσω ολοκληρωμένου συστήματος διαχείρισης πλαισίου. Προβολείς Bi-Xenon με προσαρμοζόμενο φωτισμό  σε ευθεία και στροφές (προαιρετικά). Ζάντες αλουμινίου 17-ιντσών ή 18-ιντσών με X3 3.0sd στάνταρ (18‑ιντσών και 19‑ιντσών προαιρετικά).
Άνεμος ανανέωσης για το μοντέλο υψηλών ταχυτήτων: 
Η νέα BMW X3.

•
Νέα γενιά εξακύλινδρων βενζινοκινητήρων με 160 και 200 kW.
•
Αλουμινένιοι εξακύλινδροι πετρελαιοκινητήρες με πιεζοηλεκτρικά μπεκ.
•
Εξακύλινδρος πετρελαιοκινητήρας με VTT και 210 kW/286 HP.

•
Εξατάχυτο αυτόματο κιβώτιο με δυναμικές αλλαγές ταχυτήτων.
•
Αναβάθμιση: Ολοκληρωμένη διαχείριση πλαισίου.

•
Έλεγχος Δυναμικής Ευστάθειας DSC με πρόσθετες λειτουργίες.
•
Αισθητική εξωτερικού που εκφράζει ευελιξία και ποιότητα.

•
Λειτουργικό και μοντέρνο: Περιβάλλον υψηλής ποιότητας στο εσωτερικό.
Μόναχο. Είτε κινείται στο επαρχιακό δίκτυο, είτε στους δρόμους της πόλης ή σε χωμάτινα μονοπάτια – ανεξαρτήτως προορισμού, η νέα BMW X3 ακολουθεί πορεία επιτυχίας. Με ισχυρούς νέους κινητήρες, ανανεωμένη σχεδίαση και υψηλής ποιότητας στοιχεία εσωτερικού, το Sports Activity Vehicle (SAV) της BMW – που φημίζεται για την αξιοσημείωτη ευελιξία και δυναμική συμπεριφορά του – συνεχίζει το δρόμο της επιτυχίας. Η νέα BMW X3 έχει όλα τα διαπιστευτήρια για να βελτιώσει περαιτέρω την εξαιρετική θέση της, ως το μοναδικό μοντέλο premium στην κατηγορία. Επιλεκτικές τροποποιήσεις μπροστά, πίσω και στο πλάι χαρίζουν στο αυτοκίνητο ένα δυναμικό ταμπεραμέντο. Υψηλής ποιότητας υλικά, χυτές γραμμές και κομψοί χρωματικοί συνδυασμοί κυριαρχούν στο εσωτερικό. Η αισθητική της νέας BMW X3 εναρμονίζεται άριστα με τις αυξημένες δυνατότητες όλων των κινητήριων μονάδων της. Ο πιο σπορ πετρελαιοκινητήρας σε όλο τον κόσμο διατίθεται σαν κορυφαίος κινητήρας για τη νέα BMW X3. Η νέα, εν σειρά εξακύλινδρη μονάδα 3.0-λίτρων της BMW X3 3.0sd με τεχνολογία του Μεταβλητού Διπλού Τούρμπο - Variable Twin Turbo (VTT) αποδίδει 210 kW/286 HP και παράγει μέγιστη ροπή 580 Nm. Η νέα γενιά εν σειρά, εξακύλινδρων βενζινοκινητήρων με κυβισμό 3.0- και 2.5-λίτρων τοποθετείται πλέον στη νέα BMW X3. Οι μονάδες VALVETRONIC και Bi-VANOS με συνθετικό στρόφαλο από μαγνήσιο-αλουμίνιο αποδίδουν 200 kW/272 HP ή 160 kW/218 HP, αντίστοιχα. Η Ολοκληρωμένη Διαχείριση Πλαισίου - Integrated Chassis Management (ICM) με βελτιστοποιημένη δομή εγκεφάλων δικτύου διασφαλίζει ακόμα πιο αποτελεσματική και ταχύτερη συνεργασία του έξυπνου xDrive AWD της BMW με το DSC (Dynamic Stability Control) και το σύστημα ελέγχου κινητήρα σε όλες τις εκδόσεις κινητήρων. 

Η νέα BMW X3 αποτελεί την χωρίς συμβιβασμούς μετεξέλιξη μιας φιλοσοφίας αυτοκινήτου που έχει δημιουργήσει αίσθηση στις διεθνείς αγορές αυτοκινήτου. Σαν εξαιρετικά ευέλικτο SAV (sports activity vehicle), συνδυάζει τα χαρακτηριστικά δυναμικής συμπεριφοράς στο δρόμο με τα πλεονεκτήματα πρόσφυσης που εγγυώνται το έξυπνο xDrive AWD της BMW, ακόμα και σε παρακαμπτήριους οδούς σε ανώμαλα εδάφη. Η νέα BMW X3 παραμένει το μοναδικό premium αυτοκίνητο της κατηγορίας της – το οποίο έχει δημιουργηθεί πρωτίστως για δραστήριους και απαιτητικούς οδηγούς που εκτιμούν την υψηλή οδηγική τεχνολογία, την ευελιξία, τη δυναμική συμπεριφορά και την έξοχη ποιότητα κατασκευής. Η νέα BMW X3 συμβολίζει την απόλυτη έκφραση σπορ ενθουσιασμού, αυθορμητισμού και ανεξαρτησίας.
Σχεδίαση με έντονα χαρακτηριστικά προβάλλει το στοιχείο της δυναμικής.

Καλαίσθητη και ταυτόχρονα εντυπωσιακή, ενσαρκώνει τις αλλαγές στο εμπρός και πίσω τμήμα της BMW X3. Μπροστά και πίσω, οι προφυλακτήρες διαιρούνται σε δύο επίπεδα, βάφονται στο χρώμα του αμαξώματος και αποτελούν ένα κυρίαρχο στιλιστικό στοιχείο. Παράλληλα τονίζεται η υψηλή ποιότητα και η σπορ αλλά κομψή εμφάνιση της νέας BMW X3. Μόνο τα σκόπιμα εκτεθειμένα προστατευτικά στοιχεία κατασκευάζονται από ανθεκτικό μαύρο πλαστικό. 

Ένα εντυπωσιακό στοιχείο όλων των μοντέλων BMW X είναι το λεγόμενο “six-eyed look”. Νέοι, διπλοί κυκλικοί προβολείς με πηγές φωτός και κάτοπτρα πίσω από διαφανή κρύσταλλα, χαρίζουν μία ξεχωριστή φυσιογνωμία στη νέα BMW X3. Τα φώτα ομίχλης τα οποία είναι διατεταγμένα σε μία γραμμή που εκτείνεται διαγώνια προς τα έξω από τους προβολείς μέχρι τους τροχούς έχουν τη δική τους αισθητική συμβολή. Η γεωμετρία τους ενισχύει την εντύπωση ενός δυναμικού αυτοκινήτου έτοιμου να επιτεθεί στο δρόμο, όπως ακριβώς και η βαμμένη εμπρός ποδιά κάτω από τον προφυλακτήρα. Η μάσκα της BMW ξεχωρίζει λόγω του αυξημένου μεγέθους και της πολύ χαρακτηριστικής οπτικής αίσθησης των πτερυγίων της μάσκας που είναι βαμμένοι σε διαφορετικά χρώματα (ανάλογα με το μοντέλο και την έκδοση). Τα πτερύγια της μάσκας σε απόχρωση Light Titanium αποτελούν χαρακτηριστικό της BMW X3 3.0sd: τα πτερύγια των άλλων εξακύλινδρων εκδόσεων είναι απόχρωσης Graphite Metallic. Οι τετρακύλινδρες εκδόσεις έχουν μαύρα πτερύγια μάσκας. Το προαιρετικό σύστημα καθαρισμού προβολέων είναι ομαλά ενσωματωμένο στο εμπρός τμήμα.

Νέα πίσω φωτιστικά σώματα με διαφανή καλύμματα πάνω από οριζόντιες δέσμες φωτός λυχνιών LED προσφέρουν ένα εντυπωσιακό οπτικό αποτέλεσμα τη νύχτα, παράλληλα όμως αποτελούν και ένα ελκυστικό χαρακτηριστικό της BMW X3 στο φως της ημέρας. Επίσης χαρακτηριστικές είναι οι επιβλητικές οριζόντιες γραμμές που συνεχίζονται από την πίσω πόρτα μέχρι τον προφυλακτήρα, τονίζοντας τη δυναμική εμφάνιση της νέας BMW X3 από αυτή την οπτική γωνία.

Από προφίλ άποψη, η εντυπωσιακή κάτω γραμμή δίνει έμφαση στο σφηνοειδές σχήμα. Η καμπύλη της κλιμακώνεται στην κάτω πλευρική επιφάνεια των εμπρός και πίσω σπόιλερ, ενισχύοντας την εντύπωση μιας δυναμικά προτεταμένης πλευρικής γραμμής.
Υλικά υψηλής ποιότητας και προηγμένη αισθητική εσωτερικού.

Με μία καλαίσθητη διάταξη σχημάτων και συνδυασμών μεταξύ των διαφόρων στοιχείων του εσωτερικού, η αρμονική ροή των γραμμών συνεχίζεται και στην καμπίνα επιβατών της νέας BMW X3. Η αξιόπιστη λειτουργικότητα συνδυάζεται με την υψηλή αισθητική. Στην κάθε λεπτομέρεια, η ανώτερη ποιότητα που χαρακτηρίζει την επιλογή των υλικών και την ποιότητα κατασκευής είναι ένα στοιχείο που όχι μόνο το βλέπεις αλλά και το αισθάνεσαι. Το ταμπλό φέρει μία νέα διακοσμητική λωρίδα που εναρμονίζεται ως προς το χρώμα και το υλικό με τις διακοσμητικές επιφάνειες της κεντρικής κονσόλας. 

Γαλβανισμένα μέταλλα στις λαβές των θυρών και στους ρυθμιστές του συστήματος ελέγχου θερμοκρασίας αέρα, αποκλειστικά δερμάτινα και υφασμάτινα στοιχεία, ένας ποιοτικός συνδυασμός χρωμάτων και σχεδίων για την επένδυση οροφής καθώς και πλαστικές επιφάνειες με ποιοτική σύσταση συνθέτουν την εικόνα ενός στιβαρού αλλά κομψού εσωτερικού. Επίσης, τα νέα τιμόνια τριών ακτίνων και οι ευρύχωροι αποθηκευτικοί χώροι που ενσωματώνονται στις επενδύσεις θυρών επιτείνουν το στοιχείο της υψηλής ποιότητας, τόσο σε εμφάνιση όσο και σε αίσθηση. Αυτή η προσοχή και στην παραμικρή λεπτομέρεια εναρμονίζεται με το στυλ μιας σύγχρονης γενιάς αυτοκινητιστών, οι οποίοι χρησιμοποιούν το όχημά τους ποικιλοτρόπως, αλλά επιθυμούν να απολαμβάνουν ταυτόχρονα ένα φίνο περιβάλλον.

Τρείς εκδόσεις εξοπλισμού, δέκα αποχρώσεις εξωτερικού, έξι χρώματα ταπετσαριών και πέντε είδη διακοσμητικών ένθετων προσφέρουν πλείστες δυνατότητες εξατομίκευσης της νέας BMW X3. Εναλλακτικά, αντί του βασικού εξοπλισμού για τη νέα BMW X3, διατίθενται επίσης προαιρετικά σπορ ή πολυτελή καθίσματα. Το υλικό που επιλέγεται στις προδιαγραφές εξοπλισμού για την ταπετσαρία των καθισμάτων χρησιμοποιείται επίσης στην κεντρική κονσόλα, στα υποβραχιόνια και στις επενδύσεις θυρών. Τα χρώματα της ταπετσαρίας Black, Grey ή Sand Beige συνθέτουν μία πιο ήρεμη ατμόσφαιρα, ενώ οι τόνοι Terracotta, Anthracite ή Tobacco προσδίδουν πιο δυναμική διάσταση. Οι διακοσμητικές επιφάνειες εκφράζουν προσωπικό στυλ – ξεκινώντας από ένα κλασικό, κομψό φινίρισμα ξύλου και φτάνοντας μέχρι τη σπορ εκδοχή της χρήσης αλουμινίου.

Η νέα BMW X3 3.0sd, πάνω από όλα, προσφέρει ένα άκρως αποκλειστικό περιβάλλον για τον οδηγό. Πεντάλ με στοιχεία από ανοξείδωτο ατσάλι περιλαμβάνονται στον στάνταρ εξοπλισμό. Σε όλες τις εξακύλινδρες εκδόσεις, η ένδειξη του ταχύμετρου φτάνει μέχρι τα 260 km/h, ενώ η κλίμακα στο cockpit της BMW X3 3.0sd ανεβαίνει επιπλέον 10 km/h. Από το εξωτερικό, η BMW X3 3.0sd ξεχωρίζει με τις ελκυστικές της ζάντες 18-ιντσών, ένα έντονα σπορ πίσω σπόιλερ, και τις μεγαλύτερες απολήξεις εξαγωγής, μεταξύ των άλλων.
Πρεμιέρα: ένας Πετρελαιοκινητήρας κορυφαίος της σειράς.

Τρεις βενζινοκινητήρες και τρεις πετρελαιοκινητήρες διατίθενται για τη νέα BMW X3. Αυξημένες επιδόσεις, πλουσιότερη ροπή, μειωμένο βάρος και βελτιωμένη απόδοση χαρακτηρίζουν της νέες εξακύλινδρες μονάδες. Η απόδοση ισχύος συμβάλλει αποφασιστικά στην αίσθηση ευελιξίας που αποπνέει το μοντέλο SAV. Πάνω από όλα, με τους εξακύλινδρους κινητήρες της, η νέα BMW X3 θέτει και πάλι το πρότυπο στην κατηγορία της για την παραγωγή ισχύος, την απόδοση και τις λειτουργικές επιδόσεις της. Επίσης αντιπροσωπεύει μία γνήσια καινοτομία στο χώρο της αυτοκίνησης. Για πρώτη φορά σε μοντέλο BMW, ένας πετρελαιοκινητήρας είναι η μονάδα της σειράς με τις υψηλότερες επιδόσεις. Ο νέος 3.0 εν σειρά εξακύλινδρος πετρελαιοκινητήρας με τεχνολογία Variable Twin Turbo (VTT) γιορτάζει την πρεμιέρα του στη BMW X3 3.0sd. Υψηλή τεχνολογία, κορυφαία στο είδος της, προσφέρει επίσης και ο δεύτερος εξακύλινδρος πετρελαιοκινητήρας της BMW X3 3.0d. Επιπλέον, η νέα γενιά των εν σειρά εξακύλινδρων βενζινοκινητήρων με συνθετικό στρόφαλο από μαγνήσιο-αλουμίνιο και VALVETRONIC διατίθεται τώρα με την BMW X3. Νέος στη σειρά είναι και ένας τετρακύλινδρος κινητήρας.

Η νέα BMW X3 3.0sd αντλεί ισχύ από τον πιο σπορ εξακύλινδρο πετρελαιοκινητήρα που έχει προσφερθεί ποτέ με στάνταρ μοντέλο. Η νέα, ισχυρή μονάδα 210 kW/286 HP υιοθετεί τεχνολογία Variable Twin Turbo (VTT) την οποία, πρώτη σε όλο τον κόσμο, η BMW έχει εισάγει στην BMW 535d. Σ’ αυτή την τεχνολογία (που περιγράφεται επίσης σαν κλιμακούμενη πλήρωση - graduated charging), αρχικά ένας μικρός υπερσυμπιεστής προσφέρει τις υπηρεσίες του στις χαμηλότερες στροφές του κινητήρα. Στη συνέχεια ένας πρόσθετος μεγαλύτερος υπερσυμπιεστής επιστρατεύεται καθώς οι απαιτήσεις ισχύος αυξάνονται. Γι’ αυτό, οι επιδόσεις αυξάνονται ακόμα και λίγο πιο πάνω από τις στροφές του ρελαντί. Η μέγιστη ροπή των 580 Nm παράγεται μεταξύ 1,750 και 2,250 min–1. Η μέγιστη απόδοση ισχύος επιτυγχάνεται στις ασυνήθιστα υψηλές στροφές των 4,400 min–1 για τους  πετρελαιοκινητήρες, ενώ το όριο στροφών του κινητήρα φτάνει τις 5,070 min–1. 

Το απαράμιλλο εύρος ωφέλιμων στροφών οδηγεί σε σταθερά ισχυρή απόδοση ισχύος που αντανακλάται και στις επιδόσεις της BMW X3 3.0sd στο δρόμο. 6.6 δευτερόλεπτα είναι αρκετά για να επιταχύνει το όχημα από μηδέν στα 100 km/h με τελική ταχύτητα 240 km/h. Ωστόσο, οι εντυπωσιακές επιδόσεις συνδυάζονται με μέγιστη οικονομία. Η μέση κατανάλωση καυσίμου στον κύκλο δοκιμών εκτός πόλης (Ε.Ε.) είναι 8.7 λίτρα πετρελαίου ανά 100 χιλιόμετρα. Αποτελεσματικό καθαρισμό καυσαερίων προσφέρει ένα φίλτρο σωματιδίων νέας γενιάς, που είναι ενσωματωμένο με τον οξειδωτικό καταλύτη σε ένα κοινό κέλυφος κοντά στον κινητήρα. Όπως και τα υπόλοιπα μοντέλα, η BMW X3 3.0sd πληροί τις προδιαγραφές εκπομπών ρύπων EU-4.

Μεταξύ των άλλων, η υποδειγματική απόδοση του κορυφαίου πετρελαιοκινητήρα οφείλεται στη μείωση βάρους των 25 kg και στην πιο σύγχρονη γενιά άμεσου ψεκασμού common rail με πιεζοηλεκτρικά μπεκ. 

Αυτοί οι δύο παράγοντες ισχύουν επίσης για τον δεύτερο εν σειρά εξακύλινδρο πετρελαιοκινητήρα 3.0-λίτρων που διατίθεται με τη νέα BMW X3. Αντί των συμβατικών στοιχείων από χυτοσίδηρο που υιοθετούν οι ανταγωνιστικές μονάδες, η κινητήρια μονάδα της BMW X3 3.0d εφοδιάζεται επίσης με αλουμινένιο στροφαλοθάλαμο καθώς και με πιεζοηλεκτρικά μπεκ στο σύστημα ψεκασμού καυσίμου. Η πίεση ψεκασμού αυξάνεται στα 1,600 bar με αποτέλεσμα να παράγεται εξαιρετικά ταχεία πλήρωση του θαλάμου καύσης. Το πιεζοηλεκτρικό στοιχείο των μπεκ αντιδρά χωρίς καθυστέρηση στον ηλεκτρικό παλμό προκειμένου να ενεργοποιήσει τη διαδικασία ψεκασμού. Ταυτόχρονα, η γωνία ανοίγματος της βελόνας του μπεκ ελέγχεται με ακρίβεια και η μέγιστη πλήρωση επιτυγχάνεται στο μικρότερο χρονικό διάστημα. Συνεπώς, σε συνδυασμό με έναν υπερσυμπιεστή με Μεταβλητή Γεωμετρία Τουρμπίνας - Variable Turbine Geometry (VTG), επιτυγχάνονται οι κορυφαίες επιδόσεις του 60 kW/218 HP. 

Αυτό σημαίνει ότι η μέγιστη ελκτική ισχύς θεωρείται δεδομένη για τη νέα BMW X3 3.0d αφού ο κινητήρας της προσφέρει ήδη τη μέγιστη ροπή των  500 Nm μεταξύ 1,750 και 2,750 min–1. Έχει επιτάχυνση 0 - 100 km/h σε 7.4 δευτερόλεπτα και τελική ταχύτητα 210 km/h. Η τελική ταχύτητα μπορεί να αυξηθεί στα 220 km/h με τα προαιρετικά ελαστικά δείκτη ταχύτητας V που παραδίδονται από το εργοστάσιο. Με μέση κατανάλωση 7.9 λίτρα πετρελαίου ανά 100 km (κύκλος Ε.Ε.), η νέα BMW X3 3.0d θεωρείται υποδειγματική και στον τομέα της απόδοσης. Εφοδιάζεται επίσης με φίλτρο σωματιδίων που βρίσκεται δίπλα στον κινητήρα, στάνταρ. 

Η νέα BMW X3 2.0d αποδεικνύεται ακόμα πιο οικονομική. Ο τετρακύλινδρος κινητήρας της με ψεκασμό common rail αποδίδει ισχύ 110 kW/150 HP και μέγιστη ροπή 330 Nm, ήδη μεταξύ 2,000 και 2,500min–1. Αυτό διασφαλίζει δυναμική επιτάχυνση, επιτρέποντας να φτάσει στα 100 km/h σε 10.2 δευτερόλεπτα. Η τελική ταχύτητα της BMW X3 2.0d είναι 198 km/h με μέση κατανάλωση καυσίμου μόλις 7.2 λίτρα ανά 100 km. Ένα φίλτρο σωματιδίων περιλαμβάνεται επίσης στον στάνταρ εξοπλισμό του τετρακύλινδρου πετρελαιοκινητήρα.
Βενζινοκινητήρες: Αυξημένες επιδόσεις, μικρότερο βάρος

Ο εξαιρετικά ελαφρύς, αξιόπιστος και αποδοτικός εν σειρά εξακύλινδρος κινητήρας της νέας BMW X3 προσφέρεται με δύο επίπεδα κυβισμού και επιδόσεων ταυτόχρονα. Η νέα BMW X3 3.0si υιοθετεί την ισχυρότερη έκδοση του 3.0 εξακύλινδρου κινητήρα μέχρι τώρα, ο οποίος φημίζεται για την εξαιρετικά ομαλή λειτουργία και αξιοπιστία του και τώρα αποδίδει πάνω από 200 kW/272 HP και παράγει μέγιστη ροπή 315 Nm. Ο εξακύλινδρος κινητήρας 2.5-λίτρων της νέας BMW X3 2.5si παράγει ισχύ 160 kW/218 HP και μέγιστη ροπή 250 Nm. Και οι δύο κινητήρες εφοδιάζονται με ένα συνθετικό στροφαλοθάλαμο από μαγνήσιο-αλουμίνιο, μεταβλητό έλεγχο βαλβίδων VALVETRONIC και αντλία ψυκτικού με έλεγχο ανάλογα με τις απαιτήσεις (demand-based control). Με βάρος μόλις 165 kg, συμβάλλουν επίσης στην εξαιρετικά ισορροπημένη κατανομή φορτίου άξονα και, συνεπώς, στην υποδειγματική ευελιξία και δυναμική συμπεριφορά της BMW X3. 

Ο 3.0- λίτρων κινητήρας θεωρείται πάνω από όλα κλασικό παράδειγμα δυναμικών επιδόσεων στο χώρο των βενζινοκινητήρων. Η BMW X3 3.0si επιταχύνει από 0 - 100 km/h σε 7.2 δευτερόλεπτα μόνο και έχει τελική ταχύτητα 210 km/h ή 232 km/h αντίστοιχα με τα προαιρετικά ελαστικά δείκτη ταχύτητας V διαθέσιμα από το εργοστάσιο. Με μέση κατανάλωση καυσίμου στον κύκλο E.E. της τάξεως των 10.1 λίτρων ανά 100 χ.λ.μ. , προσφέρει υποδειγματική οικονομία γι’ αυτή την κατηγορία επιδόσεων. 

Οι αντίστοιχες τιμές για τη νέα BMW X3 2.5si είναι εξίσου εντυπωσιακές. Φτάνει στην ένδειξη των 100 km σε 8.5 δευτερόλεπτα και έχει τελική ταχύτητα 210 km/h. Ελαστικά δείκτη ταχύτητας V που επιτρέπουν αύξηση της τελικής ταχύτητας στα 221 km/h διατίθενται επίσης προαιρετικά για την BMW X3 2.5si. Η μέση κατανάλωση καυσίμου είναι 9.9 λίτρα ανά 100 χ.λ.μ. (κύκλος Ε.Ε.).

Μία τετρακύλινδρη μονάδα διατίθεται επίσης για τη νέα BMW X3 σαν βασική έκδοση στη γκάμα των βενζινοκινητήρων. Ο κινητήρας 2.0-λίτρων της νέας  BMW X3 2.0i είναι ο μοναδικός τετρακύλινδρος σε όλο τον κόσμο με μεταβλητό έλεγχο βαλβίδων VALVETRONIC. Υιοθετεί μεταβλητή μονάδα ελέγχου εκκεντροφόρων Bi-VANOS καθώς και σύστημα μεταβλητής εισαγωγής DISA. Αυτό σημαίνει ότι κινείται σε εξαιρετικά υψηλό επίπεδο για τετρακύλινδρη μονάδα όσον αφορά την παραγωγή ισχύος, την ομαλή λειτουργία και την απόδοση. Εξάλλου, η νέα BMW X3 2.0i πείθει απόλυτα με την ευελιξία και οικονομία της. Επιταχύνει στα 100 km/h σε 11.5 δευτερόλεπτα και αγγίζει την τελική ταχύτητα των 198 km/h. Η μέση κατανάλωση καυσίμου (κύκλος Ε.Ε.) είναι μόλις 9.3 λίτρα ανά 100 km. 
Νέο αυτόματο κιβώτιο προσφέρει δυναμικές αλλαγές, απόδοση και άνεση.

Με εξαίρεση την BMW X3 3.0sd, όλες οι εκδόσεις του νέου μοντέλου SAV διαθέτουν εξατάχυτο μηχανικό κιβώτιο στάνταρ. Η κλιμάκωση των σχέσεων συνδυάζεται απόλυτα με τα χαρακτηριστικά επιδόσεων του αντίστοιχου κινητήρα. Το προαιρετικό, αυτόματο κιβώτιο με λειτουργία Steptronic προσφέρει επίσης έξι σχέσεις. 

Το αυτόματο διατίθεται στάνταρ με το νέο κορυφαίο μοντέλο SAV, την BMW X3 3.0sd. Εκεί, ένα αυτόματο κιβώτιο που σχεδιάστηκε ειδικά για συνδυασμό με ισχυρούς κινητήρες, είναι υπεύθυνο για την επιλογή της σωστής σχέσης. Το νέο, εξατάχυτο αυτόματο κιβώτιο εκτελεί αυτή τη λειτουργία με απαράμιλλη ταχύτητα, ακρίβεια και απόδοση. Γι’ αυτό υποστηρίζει πρωτίστως τις δυναμικές επιδόσεις της BMW X3 3.0sd, αλλά και την άνεση. 

Νέα τεχνολογία μετατροπέα ροπής και ένα εξαιρετικά αποδοτικό λογισμικό επιτρέπουν χρόνο αντίδρασης και αλλαγής που είναι μειωμένος κατά 50% συγκριτικά με τα συμβατικά αυτόματα κιβώτια. Χάρη στην άμεση ανεύρεση της επιθυμητής σχέσης, ακόμα και η μεταπήδηση μιας ή περισσοτέρων σχέσεων στο κατέβασμα δεν παίρνει πρόσθετο χρόνο. Χάρη σε μία πραγματικά δυναμική διαδικασία αλλαγής και στην υποδειγματική, άμεση συνεργασία με τον κινητήρα, το νέο, εξατάχυτο αυτόματο κιβώτιο, υποστηρίζει τη σπορ, ενεργή συμπεριφορά της νέας BMW X3 3.0sd με εντυπωσιακό τρόπο. Με τον ίδιο τρόπο, καθιστά επίσης ευκολότερη όχι μόνο την άνετη, ξεκούραστη οδήγηση αλλά και τη χαμηλή κατανάλωση ακόμα και στις χαμηλές στροφές του κινητήρα.
Έξυπνη, μόνιμη τετρακίνηση: BMW xDrive.

Ευέλικτο και δυναμικό στο δρόμο, απολύτως μεταβλητό και με άριστη πρόσφυση σε ανώμαλα εδάφη: Η ιδιαίτερη απήχηση της νέας BMW X3 απορρέει από τις πλείστες δυνατότητες οδηγικής απόλαυσης που προσφέρει. Οφείλει τις έξοχες επιδόσεις της στο έξυπνο σύστημα μόνιμης τετρακίνησης xDrive της BMW, που προσφέρει απόλυτα μεταβλητή κατανομή ροπής μεταξύ του εμπρός και πίσω άξονα με γρήγορες και ακριβείς αντιδράσεις. Κατευθύνει πάντα την κινητήρια ισχύ εκεί που μπορεί να αξιοποιηθεί αποτελεσματικότερα μέσω ενός κιβωτίου μετάδοσης με ηλεκτρονικά ελεγχόμενο πολύδισκο συμπλέκτη. Έτσι, επιτυγχάνεται η μέγιστη πρόσφυση σε δύσκολα εδάφη, αλλά ωφελεί και τη δυναμική συμπεριφορά επειδή αντισταθμίζει άμεσα οποιαδήποτε τάση υπερστροφής ή υποστροφής κατά το στρίψιμο. Η λειτουργία «ηλεκτρονικού μπλοκέ» επιτυγχάνεται μέσω πέδησης στον αντίστοιχο τροχό που σπινάρει. Αυτό σημαίνει ότι τα μοντέλα SAV όχι μόνον αποκτούν ανώτερα χαρακτηριστικά συμπεριφοράς, αλλά και όλα τα αυτοκίνητα της BMW εφοδιασμένα με xDrive. Εν τω μεταξύ, η υψηλή δημοτικότητα του συστήματος έχει συμβάλλει στο να γίνει η BMW ο παγκοσμίως πιο επιτυχημένος προμηθευτής οχημάτων AWD στην κατηγορία premium.
Κατανομή ροπής 40:60 σε νορμάλ οδηγικές συνθήκες.

Η μόνιμη και συνεχώς μεταβαλλόμενη κατανομή ροπής του BMW xDrive και στους τέσσερις τροχούς γίνεται μέσω ενός άκαμπτου βασικού άξονα προς το πίσω διαφορικό και ενός πολύδισκου συμπλέκτη που κατευθύνει τη ροπή στο εμπρός διαφορικό μέσω ενός ενδιάμεσου άξονα. Σε κανονικές συνθήκες οδήγησης, η κινητήρια ροπή κατανέμεται σε αναλογία 40 : 60 μεταξύ εμπρός και πίσω τροχών. Το xDrive αντιδρά σε κάθε αλλαγή της επιφάνειας που κινείται το αυτοκίνητο ή της οδικής συμπεριφοράς με την κατάλληλη προσαρμογή της κατανομής στο μικρότερο χρονικό διάστημα. Αυτό μπορεί να σημαίνει ότι, αν υπάρχουν πολύ μεγάλες διαφορές στην πρόσφυση μεταξύ των εμπρός και πίσω τροχών, σχεδόν όλη η κινητήρια ροπή μεταφέρεται για λίγο σε έναν άξονα. 

Για παράδειγμα, μία τάση για υπερστροφή όταν το αυτοκίνητο στρίβει με υψηλή ταχύτητα, μπορεί να εξουδετερωθεί πολύ γρήγορα. Ο πολύδισκος συμπλέκτης εμπλέκεται περισσότερο για να κατευθύνει πρόσθετη ισχύ στους εμπρός τροχούς και για να βελτιστοποιεί την οδηγική ευστάθεια. Με τον τρόπο αυτό, μέχρι το 75% της ροπής μπορεί να μεταφέρεται δυναμικά στον εμπρός άξονα σε περίπτωση μιας οριακής υπερστροφής. Αυτή η κατάσταση είναι αυτορυθμιζόμενη λόγω ποσοστών ολίσθησης και μεταφοράς ισχύος στους τροχούς.
Περαιτέρω εξέλιξη: Ολοκληρωμένη Διαχείριση Πλαισίου.

Για να εξασφαλίζονται τέτοιες ακριβείς αντιδράσεις στις υψηλές ταχύτητες, το σύστημα xDrive AWD, το Σύστημα Ελέγχου Δυναμικής Ευστάθειας - Dynamic Stability Control (DSC) και το σύστημα ελέγχου κινητήρα συνδέονται μεταξύ τους μέσω της Ολοκληρωμένης Διαχείρισης Πλαισίου - Integrated Chassis Management. 
Οι αισθητήρες του ελέγχου ανάρτησης παρέχουν επίσης στη μονάδα ελέγχου του xDrive τα δεδομένα που απαιτούνται για τον προσδιορισμό της τρέχουσας οδηγικής κατάστασης. Με αυτό τον τρόπο, το xDrive μπορεί να διασφαλίσει ενεργά μία σταθεροποίηση στις συνθήκες λειτουργίας του αυτοκινήτου μέχρις ενός ορίου. Η ολίσθηση ανιχνεύεται και αποτρέπεται, πριν καν οι προσβεβλημένοι τροχοί αρχίσουν να σπινάρουν και γίνουν αντιληπτοί στον οδηγό ή συμβεί μεγαλύτερη απώλεια ευστάθειας. Μόνον εάν μία αλλαγή στην κατανομή ισχύος που πραγματοποιεί το xDrive δεν είναι πλέον αρκετή για τη βελτιστοποίηση της οδηγικής ευστάθειας προκαλεί την παρέμβαση του DSC φρενάροντας κάθε τροχό ατομικά και επηρεάζοντας το σύστημα ελέγχου του κινητήρα. 

Η νέα δομή ελέγχου της Ολοκληρωμένης Διαχείρισης Πλαισίου διασφαλίζει ακόμα ταχύτερο και πιο ασφαλή συντονισμό μεταξύ του xDrive και του DSC. Μέχρι τώρα, η διαχείριση του κινητήρα και της πέδησης επηρέαζαν τα χαρακτηριστικά «αυτοδιεύθυνσης» του αυτοκινήτου σχεδόν ανεξάρτητα από την διαμήκη διαχείριση της ροπής, επομένως τα τρία ρυθμιστικά κυκλώματα λειτουργούν τώρα παράλληλα. 

Ενώ η διαμήκης διαχείριση της ροπής ελέγχει την κατανομή της ροπής μεταξύ εμπρός και πίσω άξονα, η διαχείριση φρένου μπορεί να φρενάρει ταυτόχρονα και ξεχωριστά τον κάθε τροχό, με πλεονέκτημα στην πρόσφυση και τη δυναμική συμπεριφορά. Εξάλλου, η διαχείριση του κινητήρα μπορεί να μειώσει ή να αυξήσει τη ροπή αν χρειαστεί. Μέσω ακριβούς δικτύωσης με το DSC, το xDrive AWD σύστημα επιτρέπει ταχεία και ακριβή αντίδραση σε μεταβαλλόμενες οδηγικές συνθήκες και, επομένως, ακόμα πιο δυναμική συμπεριφορά. 
Σύστημα Ελέγχου Ευστάθειας DSC με πρόσθετες λειτουργίες.

Ένα σύστημα ελέγχου δυναμικής συμπεριφοράς αναβαθμισμένο με πολυάριθμες πρόσθετες λειτουργίες χρησιμοποιείται στη νέα BMW X3. Το νέο DSC όχι μόνο προσφέρει οδηγική ευστάθεια και πρόσφυση, αλλά παράλληλα βελτιστοποιεί και την αποτελεσματικότητα του συστήματος πέδησης. Αντισταθμίζει την οποιαδήποτε πτώση στην απόδοση φρεναρίσματος σε εξαιρετικά υψηλές θερμοκρασίες πέδησης με μία επιλεκτική αύξηση της πίεσης πέδησης. Η προληπτική εφαρμογή ελαφριάς πίεσης πέδησης, αυξάνει την ετοιμότητα φρεναρίσματος των υλικών τριβής, για άμεση απόδοση. Η περιοδική ελαφριά πέδηση «στεγνώματος» βελτιστοποιεί την απόδοση σε βρεγμένες συνθήκες, ενώ η λειτουργία Δυναμικού Ελέγχου Πέδησης - Dynamic Braking Control (DBC) μεγιστοποιεί αυτόματα την πίεση πέδησης όταν απαιτείται άριστο φρενάρισμα. Επιπλέον, μία λειτουργία συγκράτησης σε ανηφόρα διευκολύνει το ξεκίνημα σε επικλινείς επιφάνειες. 

Ο έλεγχος δυναμικής συμπεριφοράς εξακολουθεί να περιλαμβάνει ABS, έλεγχο ολίσθησης τροχών (ASC), ευστάθεια τρέιλερ, Έλεγχο Κίνησης σε Κατηφόρα - Hill Descent Control (HDC), και Έλεγχο Φρένου στις Στροφές - Cornering Brake Control (CBC), που αποτρέπει την ανεπιθύμητη τάση του αυτοκινήτου να ολισθήσει κατά τη διάρκεια ελαφρού φρεναρίσματος σε μια στροφή. 
Λειτουργία DTC σε μοντέλο BMW X για πρώτη φορά.

Ο εξαιρετικά δυναμικός οδηγικός χαρακτήρας της νέας BMW X3 υποστηρίζεται με το Δυναμικό Έλεγχο Πρόσφυσης - Dynamic Traction Control (DTC) που αποτελεί επίσης τμήμα του DSC. Η λειτουργία DTC ενεργοποιείται με τη βοήθεια ενός μπουτόν στην κεντρική κονσόλα. Αυτή αυξάνει τα όρια απόκρισης για την παρέμβαση μέσω κινητήρα και πέδησης, έτσι ώστε η BMW X3 να μπορεί να ξεκινήσει σε αραιό χιόνι με τους κινητήριους τροχούς να σπινάρουν ελαφρώς, για παράδειγμα.

Επιπλέον, το DTC προσφέρεται για πιο σπορ οδηγικό στυλ, επιτρέποντας υψηλότερη πλευρική επιτάχυνση μέχρι μία ελαφρά και ελεγχόμενη υπερστροφή ισχύος (drift). Σε υψηλότερες ταχύτητες, ο έλεγχος παρέμβασης του DTC πλησιάζει περισσότερο τη βασική λειτουργία του DSC, ώστε να διατηρείται η ευστάθεια σε κρίσιμες συνθήκες. Πατώντας το μπουτόν DTC παρατεταμένα, το DSC μπορεί να απενεργοποιηθεί πλήρως αν χρειαστεί. Τότε μόνον η λειτουργία «ηλεκτρονικού μπλοκέ» διατηρείται, με την ενεργοποίηση των φρένων στον τροχό που σπινάρει.

Η νέα BMW X3 εφοδιάζεται με ζάντες αλουμινίου 17-ιντσών στάνταρ, ενώ η BMW X3 3.0sd έχει ζάντες 18-ιντσών στάνταρ. Προαιρετικά, διατίθενται επίσης πολλές άλλες ζάντες αλουμινίου, διαστάσεων 18-και 19-ιντσών. Το σύστημα ανίχνευσης απώλειας πίεσης ελαστικών (RPA), που διατίθεται επίσης στάνταρ, προσφέρει μία έγκαιρη ένδειξη της οποιασδήποτε απώλειας πίεσης, που παρακολουθείται συνεχώς για το σκοπό αυτό, μετρώντας την ταχύτητα περιστροφής των τροχών. Αν η απόκλιση από την καθορισμένη τιμή ξεπερνά το 30%, ανάβει ένα προειδοποιητικό σήμα στο cockpit. 

Για την αποφυγή οπίσθιων συγκρούσεων, η νέα BMW X3 εφοδιάζεται επίσης με φώτα στοπ ανάλογων της πίεσης πέδησης. Το σύστημα αυτό, που λανσάρει η BMW σε στάνταρ μοντέλα για πρώτη φορά, συμβάλλει στην έγκαιρη προειδοποίηση των χρηστών του δρόμου που πλησιάζουν από πίσω. Σε περίπτωση πολύ δυνατού φρεναρίσματος ή ενεργοποίησης του ABS, η επιφάνεια φωτισμού των φώτων στοπ στο πίσω τμήμα της BMW X3 αυξάνεται. Το σήμα αυτό παροτρύνει τον οδηγό που ακολουθεί να φρενάρει το αυτοκίνητο το ταχύτερο δυνατόν 
Ευρύχωρο και ασφαλές: Το αμάξωμα της νέας BMW X3.

Ένα μέγιστο επίπεδο παθητικής ασφάλειας είναι εγγυημένο από τη νέα BMW X3 χάρη στη συμπαγή δομή του αμαξώματός της και τον ολοκληρωμένο εξοπλισμό με συστήματα προστασίας και συγκράτησης, υπό κεντρικό ηλεκτρονικό έλεγχο. Εξαιρετικά ανθεκτικά διαμήκη και εγκάρσια στοιχεία καθώς και βιδωτά στοιχεία παραμόρφωσης, επιτρέπουν την σκόπιμη εκτροπή και απορρόφηση ενέργειας κρούσης σε μία μετωπική σύγκρουση. Οι συνέπειες μιας πλευρικής σύγκρουσης ελαχιστοποιούνται, μεταξύ των άλλων, με τη συμβολή των εξαιρετικά ανθεκτικών ατσάλινων δοκών θυρών που συνδέονται με τα πλαϊνά πλαίσια μέσω άγκιστρων κατά τη διάρκεια της παραμόρφωσης, προσφέροντας έτσι πρόσθετη εκτροπή της ενέργειας κρούσης. Έτσι, ακόμα και σε σοβαρές συγκρούσεις, ο κλωβός επιβατών παραμένει σε μεγάλο βαθμό ανέπαφος.

Εκτός από τους εμπρόσθιους και πλευρικούς αερόσακους, το εσωτερικό περιλαμβάνει επίσης πλευρικούς αερόσακους τύπου κουρτίνας στον στάνταρ εξοπλισμό. Αυτοί ενεργοποιούνται από την ταπετσαρία των κολόνων και από την επένδυση οροφής για να προστατεύσουν τους εμπρός και πίσω επιβάτες από τραυματισμό. Η BMW X3 είναι εξοπλισμένη με αυτόματες ζώνες ασφαλείας τριών σημείων και στα πέντε καθίσματα. Τα συστήματα συγκράτησης περιλαμβάνουν περιοριστές φορτίου, ενώ τα εμπρός καθίσματα διαθέτουν και προεντατήρες. 

Η νέα BMW X3 έχει μήκος 4,569 mm, πλάτος 1,853 mm και ύψος 1,674 mm. Με αυτές τις τιμές, το πεντάθυρο όχημα επιτυγχάνει τις ιδανικές διαστάσεις από πολλές απόψεις. Ως το πιο συμπαγές μέλος της οικογένειας μοντέλων SAV της BMW, γίνεται συναρπαστικό χάρη στη μεγαλύτερη ευελιξία και την ευκολία χειρισμών. Παρόλα αυτά, το ευρύχωρο και ευέλικτο εσωτερικό του προσφέρει άριστα διαπιστευτήρια για ποικίλες χρήσεις. Το κάλυμμα του χώρου αποσκευών αποκαλύπτει μία χωρητικότητα 480 λίτρων. Η μεγάλη πίσω πόρτα που ανοίγει σε μεγάλο ύψος και το χαμηλό σκαλοπάτι φόρτωσης, διευκολύνει επίσης την τοποθέτηση και μεταφορά ογκωδών αντικειμένων. Μετά την αναδίπλωση του ασύμμετρα διαιρούμενου πάγκου πίσω καθισμάτων, το πίσω τμήμα αποκτά χωρητικότητα 1,560 λίτρων.
Εξοπλισμός: εκτενής αλλά και αποκλειστικός.

Το εσωτερικό της νέας BMW X3 αποπνέει μία αίσθηση ανώτερης ποιότητας. Εντυπωσιακά υλικά και ποιότητα κατασκευής ικανοποιούν τις υψηλότερες απαιτήσεις. 
Ο πλούσιος στάνταρ πολυτελής εξοπλισμός υπογραμμίζει επίσης το προηγμένο περιβάλλον. Εξάλλου, ευκαιρίες για εξατομίκευση δεν προσφέρονται μόνον από τη μεγάλη επιλογή χρωμάτων ταπετσαριών, των επενδύσεων και των διακοσμητικών ένθετων. Υψηλών προδιαγραφών συστήματα πλοήγησης και ήχου αυξάνουν περαιτέρω την οδηγική άνεση της νέας BMW X3. 
Τα φώτα Bi-Xenon, που διατίθενται προαιρετικά, διασφαλίζουν βέλτιστη ορατότητα κατά τη νυχτερινή οδήγηση. Τα συγκροτήματα των προβολέων εφοδιάζονται επίσης με πλευρικούς δακτυλίους φωτός. Μπορούν να συνδυαστούν με προσαρμοζόμενο φωτισμό στροφής όπου οι περιστρεφόμενοι προβολείς ακολουθούν την καμπύλη μιας στροφής, διασφαλίζοντας επομένως, βέλτιστο φωτισμό του δρόμου. Επιπλέον, το περιστρεφόμενο φως που δημιουργείται με τη βοήθεια του προβολέα ομίχλης, διευκολύνει την αλλαγή κατεύθυνσης στο σκοτάδι με χαμηλές ταχύτητες όπως σε έναν ελιγμό. 

Η απόσταση του αυτοκινήτου από ένα εμπόδιο μετριέται με τη βοήθεια του Park Distance Control (PDC). Όταν παρκάρει, ο οδηγός μπορεί, με τη βοήθεια ενός ηχητικού σήματος, να υπολογίσει την απόσταση μεταξύ του αυτοκινήτου του και του αντικειμένου. Επίσης, ανεμιστήρες καθαρού αέρα στη νέα BMW X3 αυξάνουν την αίσθηση ευεξίας. Με μία κρυστάλλινη επιφάνεια 0.65 m, η πανοραμική οροφή δύο τμημάτων προσφέρει άπλετη ορατότητα προς τον ουρανό. 

Οι απεριόριστες δυνατότητες χρήσης, τα δυναμικά και σπορ χαρακτηριστικά συμπεριφοράς, η κομψή αισθητική του αμαξώματος και η υψηλή ποιότητα κατασκευής καθιστούν τη νέα BMW X3 μοναδική μεταξύ όλων των AWD οχημάτων της κατηγορίας. Χάρη στην ευελιξία εσωτερικού και τις οδηγικές αρετές της, δημιουργεί τις προϋποθέσεις για την άμεση ικανοποίηση των εκάστοτε αναγκών σε ένα ταξίδι. Η νέα BMW X3 ανταποκρίνεται άριστα σε καθημερινές συνθήκες οδήγησης με ένα υψηλό επίπεδο άνεσης και ευέλικτης συμπεριφοράς. Πέντε καθίσματα μεγάλων διαστάσεων και ένας χώρος αποσκευών με πλείστες δυνατότητες μεταφοράς επιβεβαιώνουν την προικισμένη φύση του αυτοκινήτου. Ακόμα και όταν χρησιμοποιείται σε χειμερινές ή offroad συνθήκες ή σαν όχημα ρυμούλκησης, η BMW X3 ωφελείται από τα χαρακτηριστικά αμαξώματος και αναρτήσεων, καθώς και από τα πλεονεκτήματα πρόσφυσης που προσφέρει το σύστημα τετρακίνησης xDrive. 

Η BMW X3 έχει αποδειχτεί ένα γνήσιο SAV υψηλών ταχυτήτων στις διεθνείς αγορές αυτοκινήτου, ενώ θεωρείται ένα από τα πιο δημοφιλή τετρακίνητα μοντέλα σε πολλές χώρες. Πάνω από 260,000 μονάδες έχουν πουληθεί σε όλο τον κόσμο μέσα σε δυόμισι χρόνια. Το 2005, κατέκτησε την πρώτη θέση στην κατηγορία οχημάτων off-road στη Γερμανία με μερίδιο αγοράς 11.4%. 

Η νέα BMW X3 προσφέρει άριστες προοπτικές για τη συνέχιση αυτής της ιστορίας επιτυχίας. Οι νέοι κινητήρες της σημειώνουν επιδόσεις που ξεπερνούν κατά πολύ το μέσο όρο της κατηγορίας μέχρι τώρα. Με τη μοναδική δυναμική, τη νέα σχεδίαση και το καθοριστικά τροποποιημένο εσωτερικό, απευθύνεται κυρίως σε οδηγούς που αναζητούν την υποδειγματική οδηγική εμπειρία σε συνδυασμό με ένα ανθεκτικό, ευέλικτο και άκρως πολυμορφικό αυτοκίνητο, ενώ παράλληλα εκτιμούν την ποιότητα και τη γοητεία ενός μοντέλου premium. Η νέα BMW X3 υπόσχεται μία κορυφαία και πολυδιάστατη οδηγική εμπειρία. 

